**V STARPTAUTISKĀ FESTIVĀLA**

***„KOKLE UN TAI LĪDZĪGIE INSTRUMENTI APKĀRT BALTIJAS JŪRAI”***

**SOLISTU KONKURSA NOLIKUMS**

**1. Konkursa organizētāji**: Limbažu novada pašvaldība, Limbažu kultūras nams, Limbažu kultūras nama biedrība „Kokle” sadarbībā ar Limbažu Mūzikas un mākslas skolu un Vidzemes jūrmalas Mūzikas un mākslas skolu.

**2. Konkursa norises vieta un laiks**: Limbažu kultūras nams, Rīgas iela 9, Limbaži, LV-4001;

2020. gadā no 13.-15. novembrim.

**Konkursa mērķis:** nodrošināt nemateriālā kultūras mantojuma saglabāšanu, tā nodošanu nākamajām paaudzēm.

**Konkursa uzdevumi:**

1. attīstīt un pilnveidot jauno instrumentālistu uzstāšanās prasmes un iemaņas muzicējot individuāli,

2. attīstīt daudzstīgu instrumentu (kokle, arfa, kantele, kannele, gusļi u.c.) muzicēšanas prasmes,

3. sniegt iespēju konkursa dalībniekiem gūt profesionālo izaugsmi un konkursu praksi,

4. popularizēt dažādu stilu un žanru mūziku instrumentu izpildījumā,

5. paplašināt kokles un tai līdzīgo instrumentu spēles pedagogu sadarbības, pieredzes un repertuāra apmaiņu,

6. aktivizēt audzēkņu un pedagogu interesi par instrumenta spēli.

**3. Dalībnieki:**

Konkursā piedalās mūzikas skolu audzēkņi un absolventi, kā arī dalībnieki bez muzikālās izglītības no Latvijas, Lietuvas, Igaunijas, Skandināvijas, Krievijas, Baltkrievijas, Ukrainas, tradicionālo daudzstīgu instrumentu spēlētāji.

**4. Konkursa dalībnieki tiek iedalīti astoņās grupās:**

**I** kategorija - 7 gadus veci un jaunāki (dzimuši līdz 2013.gada 31.oktobrim)

**II** kategorija - 8 gadus veci (dzimuši līdz 2012.gada 31.oktobrim)

**III** kategorija – 9 - 10 gadus veci (dzimuši līdz 2010.gada 31.oktobrim un 2011.gada 31.oktobrim)

**IV** kategorija – 11 - 12 gadus veci (dzimuši līdz 2008.gada 31.oktobrim un 2009. gada 31.oktobrim)

**V** kategorija - 13 - 14 gadus veci (dzimuši līdz 2006. gada 31.oktobrim un 2007. gada 31.oktobrim)

**VI** kategorija – 15 - 16 gadus veci (dzimuši līdz 2004.gada 31.oktobrim un 2005.gada 31.oktobrim)

**VII** kategorija –17 - 18 gadus veci (dzimuši līdz 2002.gada 31.oktobrim un 2003.gada 31.oktobrim)

**VIII** kategorija – 19 - 20 gadus veci (dzimuši līdz 2000.gada 31.oktobrim un 2001.gada 31.oktobrim )

**5. Dalības maksa**

I, II kategorija – 10,00 EUR

III-IV kategorija – 15,00 EUR

V kategorija – 20,00 EUR

VI- VIII kategorija – 25,00 EUR

Dalības maksa norādīta par katru dalībnieku.

Dalības maksa tiek izlietota pasākuma administrēšanas izdevumiem, žūrijas komisijas atalgojumam un dalībnieku apbalvošanai.

Dalības maksu sedz komandējošā organizācija vai dalībnieku likumīgie pārstāvji. Dalībnieka likumīgie pārstāvji vai organizācija nosūta pieteikumu anketu konkursam, kurā norāda- dalībnieka vārdu, uzvārdu un organizācijas nosaukumu.

Dalības maksa ar pārskaitījumu organizatoram jāmaksā norādītajā kontā līdz 2020. gada 5. novembrim ar norādi “V STARPTAUTISKĀ FESTIVĀLA dalības maksa”

Atteikumiem dalības maksa netiek atmaksāta.

**Rekvizīti pārskaitījumam:**

Limbažu kultūras nama biedrība „Kokle”

Rīgas iela 9, Limbaži, Limbažu novads, LV-4001

Reģ. Nr. LV40008197603

CITADELE BANKA,

Konts: LV40PARX0013694080003

**6. Konkurss notiek attālināti**, konkursa programmu ierakstīto video failu un nošu kopiju sūtot uz e-pastu: limbazi.kokle@gmail.com līdz 2020. gada 8. novembrim plkst.17.00.

Video failu ieteicamais formāts: MP4; vēlamā izšķirtspēja – no 720p (minimālā) līdz 1080p jeb FullHD; video bitrate vismaz 5 Mbps. Faila nosaukumā jānorāda dalībnieka vecuma grupa, dalībnieka vārds un uzvārds.

**7. Konkursa programma**

Visu kategoriju dalībniekiem jāatskaņo viens izvēles solo skaņdarbs - bez pavadījuma. Skaņdarbs var būt oriģināla kompozīcija vai aranžējums. Uzstāšanās hronometrāža solistiem nav ierobežota. Video ieraksts – koncertprogramma videoierakstā jāatskaņo no galvas, bez nošu materiāla izmantošanas**.** Programmas video ieraksta fails nedrīkst būt kombinēts no vairākiem ierakstiem.

Ja konkursa dalībnieks savlaicīgi neiesūta konkursa programmas ieraksta video failu, nošu materiāla kopiju - dalībnieks tiek svītrots no konkursa dalībnieku skaita un dalības maksa netiek atmaksāta.

**8. Konkursu vērtē**

Limbažu kultūras nama biedrības apstiprināta starptautiskā žūrija 9 cilvēku sastāvā. Vērtēšana notiek no 13.11.2020. plkst. 8.00. Rezultātu paziņošana 15.11.2020.

Solistu priekšnesums tiks vērtēts 50 punktu sistēmā pēc šādiem kritērijiem:

1. skaņdarba tēla, stila, žanra spilgtums,
2. štrihu, ritma, tempa precizitāte,
3. intonācija, mākslinieciskais sniegums,
4. interpretācija,
5. uzstāšanās kultūra.

Noteiktā punktu skala pakāpēm:

Augstākās pakāpes diploms- 45 līdz 50 punkti,

I pakāpes diploms - 38 līdz 44.99 punkti,

II pakāpes diploms- 32 līdz 37.99 punkti,

III pakāpes diploms - 25 līdz 31.99 punkti

Pateicība par piedalīšanos konkursā - līdz 25 punktiem

Žūrijas locekļi savus audzēkņus nevērtē. Žūrijas loceklis nevērtē arī tās grupas konkursantus, kurās uzstājas viņa audzēknis.

Konkursa žūrija vērtē konkursa video ierakstu. Visi žūrijas lēmumi ir galīgi un nepārsūdzami. Konkursā iegūto punktu skaits netiek publiskots.

Konkurss notiek divās kārtās. Uz otro kārtu tiek izvirzīti dalībnieki, kuri vērtējuma skalā ir saņēmuši 25 un vairāk punktus.

Pēc visu dalībnieku iesūtīto konkursa programmu video ierakstu noklausīšanās un izvērtēšanas konkursa žūrijas komisija katrā vecuma grupā piešķir pirmās, otrās un trešās vietas laureātu nosaukumus. Katras vietas laureāta nosaukums var tikt piešķirts vairākiem dalībniekiem. Konkursa rīkotāji un atbalstītāji var piešķirt arī speciālbalvas, atzinības un pateicības rakstus.

**Srīdus gadījumā gala lēmumu pieņem Limbažu kultūras nama biedrības „Kokle ” valde.**

**9. Konkursa balvas:**

1. diplomi un balvas laureātiem,

2. pateicības par piedalīšanos.

**Kontaktinformācija:**

Mob. tālrunis: 29326966

Limbažu novada pašvaldības mājas lapa: www.limbazi.lv, sadaļa „Kultūra”

**Pieteikuma anketa**

Dalībnieka vārds, uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Valsts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Organizācija\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vecums (pilni gadi uz 31.10.2020.)

Konkursa grupa\_\_\_\_\_\_\_\_\_\_\_\_\_\_\_\_\_\_\_\_\_\_\_ Pedagogs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Pedagoga tālr.nr.\_\_\_\_\_\_\_\_\_\_\_\_\_\_\_\_\_\_\_\_\_

Konkursa programma (izpildāmā skaņdarba autors un nosaukums)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skaņdarba hronometrāža\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pieteikumam - kvīts vai maksājuma uzdevums (ja maksa tiek veikta internetbankā) kopija par dalības maksas samaksu. Skaņdarba nošu materiāla kopija.